Document ID: 31987R0138

*****
ΚΑΝΟΝΙΣΜΟΣ (ΕΟΚ) αριθ. 138/87 ΤΗΣ ΕΠΙΤΡΟΠΗΣ
της 19ης Ιανουαρίου 1987
για επείγουσα ενέργεια σχετικά με τη χορήγηση βουτύρου υπέρ των απόρων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 που καθορίζει τους γενικούς κανόνες που ρυθμίζουν τα μέτρα παρεμβάσεως στην αγορά του βουτύρου και της κορυφής γάλακτος (1), όπως τροποποιήθηκε τελευταία από τον κανονισμό (ΕΟΚ) αριθ. 3790/85 (2), και ιδίως το άρθρο 7α,
Εκτιμώντας:
ότι η μεγάλη πτώση των θερμοκρασιών στην Ευρώπη είχε σοβαρές επιπτώσεις για τους απόρους· ότι θα πρέπει να χρησιμοποιήσουμε επειγόντως του κοινοτικούς πόρους προκειμένου να τους ενισχύσουμε μέσω των ανεγνωρισμένων φιλανθρωπικών ιδρυμάτων σε κάθε κράτος μέλος· ότι η ενέργεια αυτή αντιπροσωπεύει ένα από τα μέτρα διαθέσεως των αποθεμάτων του βουτύρου παρεμβάσεως που η Επιτροπή έχει τη δυνατότητα να θεσπίσει σύμφωνα με το άρθρο 7α του κανονισμού (ΕΟΚ) αριθ. 985/68·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι οργανισμοί παρεμβάσεως διαθέτουν για αγαθοεργούς σκοπούς ή θέτουν στη διάθεση των φιλανθρωπικών ιδρυμάτων στα οποία έχει αναγωρισθεί η ιδιότητα αυτή από το κράτος μέλος στο έδαφος του οποίου ευρίσκονται, βούτυρο για δωρεάν χορήγηση σ' αυτό το κράτος μέλος, στους απόρους.
Το βούτυρο που αναφέρεται στο προηγούμενο εδάφιο αποτελεί αντικείμενο των μέτρων που προβλέπονται στο άρθρο 6 παράγραφος 1 του κανονισμού (ΕΟΚ) αριθ. 804/68 του Συμβουλίου (3) και έχει εισέλθει στα αποθέματα μετά την 1η Ιανουαρίου 1986.
Άρθρο 2
Τα κράτη μέλη καθορίζουν τα μέτρα που πρέπει να ληφθούν για την εφαρμογή του άρθρου 1, μεταξύ των οποίων τα μέτρα ελέγχου που θεωρούν ως τα καταλληλότερα.
Άρθρο 3
Τα κράτη μέλη ανακοινώνουν στην Επιτροπή κάθε εβδομάδα για την προηγούμενη εβδομάδα τις ποσότητες που βγήκαν από τα αποθέματα βάσει του παρόντος κανονισμού.
Άρθρο 4
Ο παρών κανονισμός αρχίζει να ισχύει την η μέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται έως τις 31 Μαρτίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιανουαρίου 1987.

Labels: 17
5